DOI: 10.5279/dk-sa-dda-25905
title: Alkohol og graviditet - forbrug, holdninger og information, 2000
title: Alcohol and pregnancy - intake, attitude and information, 2000

description: Sundhedsstyrelsen har i en årrække anbefalet gravide, at det er sikrest at undgå alkohol. Senere års forskning har vist, at der ikke er videnskabeligt belæg for at opretholde en 0-grænse, hvorfor Sundhedsstyrelsen i 1999 justerede sin anbefaling til gravide til følgende: Undgå så vidt muligt alkohol i graviditeten; hvis du drikker alkohol, så drik aldrig mere end 1 genstand i døgnet; drik ikke hver dag. Det har været fremført, at en sådan ændring af den officielle anbefaling ville legitimere alkoholindtagelse under graviditet og derfor måske medføre øget forbrug. Der mangler generelt nyere beskrivelser af alkoholforbruget blandt danske gravide. Ligeledes mangler der danske oplysninger om gravides kendskab til Sundhedsstyrelsens særlige anbefalinger for gravide, samt om gravides holdninger til alkoholindtagelse under graviditet. I  slutningen af 1998 gennemførtes en interviewundersøgelse i Århus vedr. gravides alkoholforbrug og deres holdninger til og viden om alkohol og graviditet (DDA-12547: Alkoholindtagelse under graviditet, 1998-1999). Desuden blev der indsamlet oplysninger om i hvilket omfang og hvordan de gravide er blevet informeret om alkohol og graviditet. Disse oplysninger er således indsamlet umiddelbart inden Sundhedsstyrelsens nye anbefalinger for gravide blev lanceret i 1999 og kan derfor danne grundlag for sammenligning med nærliggende undersøgelse.
        
        Materiale og metode: 2053 dansktalende gravide blev kontaktet ved første konsultation i jordemodercentre med tilknytning til hhv. Aarhus Universitetshospital, Skejby og Fredericia Sygehus og tilbudt deltagelse i projektet. De i alt 1895 gravide kvinder, der ønskede at deltage, blev interviewet af en jordemoder. Interviewet bestod af tre dele: 1) Oplysninger om en række sociodemografiske og obstetriske faktorer, bl.a. rygning, koffeinindtagelse, uddannelse og civilstand, 2) Spørgsmål om konkret alkoholforbrug samt et 5-punkts spørgeskema (TWEAK) til opsporing af gravide kvinder med et risikoforbrug, samt 3) Spørgsmål vedrørende viden om og holdninger til alkohol under graviditet, samt spørgsmål om i hvilket omfang og i givet fald hvordan og af hvem den gravide er blevet informeret om alkohol og graviditet. Afslutningsvis blev der suppleret med spørgsmål vedr. tidligere graviditeter. Ved interviewets afslutning fik den gravide udleveret en alkoholdagbog m.h.p. daglig optegnelse af alkoholforbrug gennem 14 dage. For deltagerne i  Århus blev oplysninger om alkoholforbrug også indsamlet v.h.a. et spørgeskema, der indeholder dels et isoleret spørgsmål om samlet forbrug, dels en række mere omfattende spørgsmål om alkoholforbrug. Dette muliggør sammenligning af oplysninger om alkoholforbrug på tværs af tre forskellige metoder.
description: Formålet er at undersøge danske gravides alkoholforbrug, holdninger til og viden om alkohol i graviditeten, samt ændringer i alkoholforbrug, holdninger og viden som følge af Sundhedsstyrelsens ændrede anbefalinger til gravide om alkohol i 1999.
description: The aim of the study is to examine Danish pregnant women''s alcohol consumption, attitudes and knowledge about alcohol during pregnancy, and changes in alcohol consumption, attitudes and knowledge as a result of Health''s revised recommendations for pregnant women about alcohol in 1999.